Les propostes de caràcter social i d'avantguarda omplin la programació de tardor del Paranimf de l'UJI



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2023/9/1q/programacio-tardor-paranimf/&url=/com/noticies/2023/9/1q/programacio-tardor-paranimf/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2023/9/1q/programacio-tardor-paranimf/&url=/com/noticies/2023/9/1q/programacio-tardor-paranimf/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2023/9/1q/programacio-tardor-paranimf/&url=/com/noticies/2023/9/1q/programacio-tardor-paranimf/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2023/9/1q/programacio-tardor-paranimf/&url=/com/noticies/2023/9/1q/programacio-tardor-paranimf/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Les propostes de caràcter social i d'avantguarda omplin la programació de tardor del Paranimf de l'UJI

12/09/2023 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ programacio-tardor-paranimf lasquelimpian](/com/noticies/2023/9/1q/programacio-tardor-paranimf/lasquelimpian.jpg)](#)

La Universitat Jaume I ja té confeccionada la programació de la temporada de tardor del Paranimf amb unes propostes culturals que tenen com a eix les temàtiques d'actualitat i de tipus social amb l'objectiu de crear consciència social i motivar els espectadors a la reflexió. El teatre, la dansa i el cinema són les tres arts que conformaran la major part de l'agenda, on també tindrà cabuda la música amb el concert de Nadal i la col·laboració amb el Festival Sons, amb motiu del seu 20 aniversari.

El director artístic del Paranimf, Toni Valesa, ressalta l'aposta per unes creacions d'avantguarda i per mantindre una línia programàtica que busca «crear debat d'una manera tranquil·la sobre els esdeveniments, situacions i problemes que es viuen avui en dia al món, sense estridències». La programació començarà el divendres dia **22 de setembre** amb l'espectacle de dansa ***El Bosque***, de la companyia Marcat Dance. L'obra expressa les sensacions que provoquen els boscos en els éssers que l'habiten en una peça inspirada en la naturalesa, les seues atmosferes, energies i sensacions, escenificada per tres ballarins i amb música original interpretada en directe per Pablo Polo. L'obra ha obtingut el premi Max 2023 a la millor interpretació masculina i els premis Lorca 2023 a la millor intèrpret femenina, al millor espectacle de dansa i a la millor coreografia.

Precisament, les representacions de dansa seran una part fonamental de la programació de tardor i estan integrades dins del cicle «Dansa a escena» de la Xarxa Espanyola de Teatres, Auditoris, Circuits i Festivals de Titularitat Pública. Així, Valesa explica que, des del Servei d'Activitats Sociocultural (SASC), «li volem donar una empenta a la promoció de la dansa, un art que no es queda en l'estètica sinó que transmet, a través del cos, sensacions, sensibilitats i emocions amb discursos interessants». El Paranimf també participa dins del programa Impuls a la Dansa de Dansa València i fruit d'aquesta col·laboració el dia **5 d'octubre** es duran a terme les activitats programades per a finalitzar la residència tècnica que s'ha portat a terme al Paranimf, i es representaran les obres ***Me encanta bailar pero se me da fatal***, del col·lectiu Danzate i ***Mata baja***, de la companyia d'Ángela Verdugo.

Abans, el dia **29 de setembre**, tornarà el teatre al Paranimf, després de la parada estival. Serà amb l'obra ***Las que limpian***, que està emmarcada dins del cicle EnRaonaments, una peça teatral que retrata el treball al sector hostaler de les denominades «kellys». L'obra de la companyia A Panadaria és una sàtira utòpica inspirada en la lluita organitzada de les cambreres de pis dels hotels per aconseguir uns drets laborals i socials justos. El mes d'**octubre**, concretament el dia **20**, el Paranimf acull la peça teatral ***Hanle***, una adaptació a la vida actual de l'obra clàssica *Hamlet* que ha realitzat la companyia Leamök.

El mes de **novembre**, el dia **3**, s'inaugura la XXXI edició de la Mostra de Teatre Reclam al Paranimf amb dansa. L'espectacle que enceta el certamen és ***Archipielago de los desastres***, una clara reflexió sobre el poder de la vulnerabilitat, interpretat per la companyia d'Isabel Vázquez. La mostra continuarà amb un altre espectacle de dansa el dia **10 de novembre**. Es tracta de ***Sexy suggestion***, una obra que gira al voltant de l'atracció cap a allò misteriós, cap a allò desconegut que crida l'atenció i que ha estat nominada a millor espectacle de dansa i a la millor coreografia dels premis de les arts escèniques de l'Institut Valencià de Cultura l'any 2022.

La mostra continuarà el dia **17 de novembre** amb l'obra de teatre ***Asesinato y adolescencia***, una creació de la companyia Checkin Producciones que versa sobre la violència cap a l'adolescència, la violència des de l'adolescència i la violència de l'adolescència sobre si mateixa; el **22 de novembre** amb ***We can dance***, una obra de dansa que proposa un recorregut entre allò possible i allò prohibit, qüestionant on estan, realment, els límits propis i aliens, i que aborda les lleis que regulen o prohibeixen l'acte de ballar en diferents llocs; i el **24 de novembre** amb l'obra ***Manual para armar un sueño***, de la companyia La Zaranda, una proposta en la qual exhibeixen la seua visió del món del teatre esguitada amb tocs d'humor.

La darrera representació de la programació teatral de la tardor al Paranimf, inclosa en el Reclam, serà l'obra ***Los perros*** el dia **1 de desembre**. La companyia LED Silhouette porta a l'escenari un espectacle de dansa sobre els nascuts en l'era digital, els quals assisteixen a un escenari inestable i convuls que els enfronta a un procés de deshumanització i d'aïllament, per al qual la solució més reeixida sembla ser un blindatge individual, la creació d'una identitat diferenciada o d'una marca personal.

**Música**  
La música també serà protagonista en la programació de tardor del Paranimf de la Universitat Jaume I. Així, el dia **27 d'octubre**, acollirà el concert de la solista **Mariola Membrives** en el marc del festival de música independent Sons que enguany compleix 20 anys. L'artista, una renovadora de la cançó espanyola, amb fusions que van des del jazz al rock i el flamenc, presentarà el seu disc «La Babilonia».

El concert de la ***Big band UJI*** posarà fi a la programació d'aquest trimestre del Paranimf el **21 de desembre** amb l'habitual Concert de Nadal.

**Cinema**  
Pel que fa al cinema, s'ha de destacar la continuïtat dels cicles «Nou cinema» i «En pantalla gran» amb la projecció de totes les pel·lícules en versió original. Quant al «Nou cinema», s’estrenarà el cap de setmana dels dies **23 i 24 de setembre** amb el film xinés ***El regreso de las golondrinas***, del director Li Ruijun, i que va ser la guanyadora de l'Espiga d'Or del festival del Valladolid-Seminci l'any 2022. Els dies 7 i 8 d'octubre es projectarà ***Entre las higueras***, del director Erige Sehiri, especialment recomanada per al foment de la igualtat de gènere; els dies 21 i 22 d'octubre el llargmetratge ***La jauria***, millor pel·lícula de la setmana de la crítica del Festival de Cannes 2022; el 4 i 5 de novembre el film català ***Creature***, premiada com a millor pel·lícula europea en la quinzena de realitzadors del Festival de Cannes de 2023. El cicle també projectarà la pel·lícula italiana ***El sol del futuro*** de Nani Moretti els dies 18 i 19 de novembre; ***Cerrar los ojos***, del director español Víctor Erice, els dies 2 i 3 de desembre; i la sudcoreana ***Vidas pasadas***, de la directora Celine Song, els dies 16 i 17 de desembre.

El cicle «En pantalla gran» està dedicat a cinema restaurat. El primer llargmetratge, ***Toro Salvaje***, dirigida per Martin Scorsese i protagonitzat per Robert de Niro, es projectarà els dies **30 de setembre i 1 d'octubre**. El cicle també comptarà amb la portuguesa ***La sangre***, els dies 14 i 15 d'octubre; ***Mis pequeños amores***, del director francés Jean Eustache, els dies 28 i 29 d'octubre; la pel·lícula turca ***Time to Love***, l'11 i 12 de novembre; la japonesa ***El viaje de Chihiro***, guanyadora de l'Oscar al millor llargmetratge d'animació en 2003, el 25 i 26 de novembre; i ***El ladrón de bicicletas***, dirigida per Vittorio de Sica, considerada una de les millors pel·lícules de la història i guanyadora de l'Òscar al millor film estranger en 1949, els dies 9 i 10 de desembre.

[Més informació i entrades](https://www.uji.es/cultura/paranimf/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00